**Ministru kabineta noteikumu projekta**

**„****Valsts kultūras pieminekļu aizsardzības inspekcijas publisko**

**maksas pakalpojumu cenrādis”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Valsts kultūras pieminekļu aizsardzības inspekcijas publisko maksas pakalpojumu cenrādis” (turpmāk – Projekts) sagatavots saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2004.gada 9.novembra noteikumu Nr.916 „*Valsts kultūras pieminekļu aizsardzības inspekcijas nolikums*” (turpmāk – MK noteikumi Nr.916) 1.punkts nosaka, ka Valsts kultūras pieminekļu aizsardzības inspekcija (turpmāk – Inspekcija) ir Kultūras ministrijas pārraudzībā esoša tiešās pārvaldes iestāde, kas īsteno valsts politiku kultūras pieminekļu aizsardzības jomā.Saskaņā ar MK noteikumu Nr.916 5.4.apakšpunktu Inspekcijai ir tiesības sniegt maksas pakalpojumus normatīvajos aktos noteiktajā kārtībā. Pašlaik maksu par Inspekcijas sniegtajiem publiskajiem pakalpojumiem saistībā ar mākslas un antikvāro priekšmetu izvešanu nosaka ar Kultūras ministrijas 2003.gada 29.aprīļa rīkojumu Nr.57A „Par atļaujas mākslas un antikvāro priekšmetu izvešanai aizpildīšanas kārtības un Valsts kultūras pieminekļu aizsardzības inspekcijas saistībā ar mākslas un antikvāro priekšmetu izvešanu sniedzamo maksas pakalpojumu veidu un izcenojumu apstiprināšanu” (turpmāk – KM rīkojums Nr.57A).Inspekcijas publiskie maksas pakalpojumi, kas saistīti ar Inspekcijas arhīva dokumentu kopiju izgatavošanu (kopēšanu) un digitālo kopiju izgatavošanu (skenēšanu) noteikti ar Inspekcijas vadītāja 2007.gada 15.janvāra rīkojumu Nr.8 „Par maksas pakalpojumiem” (turpmāk – Inspekcijas rīkojums Nr.8).Uz šo brīdi Inspekcija saskaņā ar KM rīkojumu Nr.57A un Inspekcijas rīkojumu Nr.8 sniedz šādus maksas pakalpojumus:- Inspekcijas atļaujas izsniegšana par kultūras pieminekļu, tajā skaitā valstij piederošo senlietu, pagaidu izvešanu un mākslas un antikvāro priekšmetu pilnīgu izvešanu un pagaidu izvešanu no Latvijas;- Kultūras priekšmeta apskate tā atrašanās vietā - Inspekcijas mākslas priekšmetu eksperta izbraukums, lai pēc personas lūgumu veiktu liela izmēra kultūras priekšmeta apskati tā atrašanās vietā;- Inspekcijas izziņas izsniegšana, kas apliecina, ka attiecīgo mākslas vai antikvāro priekšmetu izvešanai vai pagaidu izvešanai no Latvijas Republikas nav nepieciešama Valsts kultūras pieminekļu aizsardzības inspekcijas atļauja;- Inspekcijas arhīva dokumenta elektrografiskās kopijas izgatavošana (kopēšana) un digitālo kopiju izgatavošana (skenēšana), elektroniskā nosūtīšana vai ierakstīšana apmeklētāja datu nesējā.Saskaņā ar Likuma par budžetu un finanšu vadību 5.panta devīto daļu Inspekcijas sniegto publisko maksas pakalpojumu cenrādi nepieciešams apstiprināt Ministru kabinetā. Projektā noteiktais tiesiskais regulējums, kā arī šādi normatīvie akti nodrošina Inspekcijas darbības tiesiskumu atbilstoši Likuma par budžetu un finanšu vadību noteiktajam:- 2016.gada 7.aprīļa grozījumi likumā „*Par kultūras pieminekļu aizsardzību*”;- 2016.gada 21.aprīļa grozījumi likumā „*Par nodokļiem un nodevām*”;- Ministru kabineta 2016.gada 20.decembra noteikumi Nr.846 „*Noteikumi par kultūras pieminekļu, tajā skaitā valstij piederošo senlietu, mākslas un antikvāro priekšmetu izvešanu no Latvijas un ievešanu Latvijā*”;- Ministru kabineta 2016.gada 1.novembra noteikumi Nr.708 „*Noteikumi par valsts nodevu par kultūras pieminekļu, tajā skaitā valstij piederošo senlietu, pagaidu izvešanu un mākslas un antikvāro priekšmetu pilnīgu izvešanu un pagaidu izvešanu no Latvijas*”.Ar 2016.gada 7.aprīļa likumu „Grozījumi likumā „[*Par kultūras pieminekļu aizsardzību*](http://likumi.lv/ta/id/72551-par-kulturas-piemineklu-aizsardzibu)”” ir precizētas un papildinātas Inspekcijas tiesības:- veikt kultūras pieminekļu, tajā skaitā Latvijas Republikai piederošo senlietu, kā arī mākslas un antikvāro priekšmetu ekspertīzi;- izsniegt atļaujas kultūras pieminekļu, tajā skaitā to senlietu, kuras saskaņā ar šā likuma 7.panta ceturtās daļas noteikumiem pieder valstij, kā arī mākslas un antikvāro priekšmetu izvešanai vai pagaidu izvešanai no Latvijas Republikas;- pēc personas lūguma izsniegt izziņu, kas apliecina, ka attiecīgo mākslas vai antikvāro priekšmetu izvešanai vai pagaidu izvešanai no Latvijas Republikas nav nepieciešama Inspekcijas atļauja.Ar 2016.gada 21.aprīļa likumu „*Grozījumi likumā „Par nodokļiem un nodevām”*” ir noteikts, ka valsts nodeva ir maksājama par atļaujas izsniegšanu kultūras pieminekļu, tajā skaitā valstij piederošo senlietu, pagaidu izvešanai, kā arī mākslas un antikvāro priekšmetu izvešanai vai pagaidu izvešanai no Latvijas Republikas.Ministru kabineta 2016.gada 1.novembra noteikumi Nr.708 „*Noteikumi par valsts nodevu par kultūras pieminekļu, tajā skaitā valstij piederošo senlietu, pagaidu izvešanu un mākslas un antikvāro priekšmetu pilnīgu izvešanu un pagaidu izvešanu no Latvijas*” nosaka valsts nodevas apmēru par Inspekcijas atļaujas izsniegšanu kultūras pieminekļu, tajā skaitā valstij piederošo senlietu, pagaidu izvešanai no Latvijas Republikas un mākslas un antikvāro priekšmetu pagaidu izvešanai vai pilnīgai izvešanai no Latvijas Republikas, valsts nodevas samaksas kārtību, kā arī valsts nodevas atvieglojumus un atbrīvojumus no valsts nodevas samaksas.Projekta pielikuma 1.punkts nosaka Inspekcijas izziņas izsniegšanas izcenojumus par to, ka mākslas vai antikvārais priekšmets neietilpst tajā mākslas un antikvāro priekšmetu kategorijā, kuru izvešanai vai pagaidu izvešanai no Latvijas Republikas nepieciešama Inspekcijas atļauja. Projekta pielikuma 2.punkts nosaka Inspekcijas pakalpojumu – kultūras priekšmeta apskati tā atrašanās vietā, kas nozīmē Inspekcijas mākslas priekšmetu eksperta izbraukumu, lai pēc personas lūgumu veiktu liela izmēra kultūras priekšmeta apskati tā atrašanās vietā. Pakalpojumā tiek iekļauts ceļā pavadītais laiks.MK noteikumu Nr.916 4.3.apakšpunkts nosaka, ka Inspekcija atbilstoši savai kompetencei nodrošina dokumentu uzkrāšanu, uzskaiti, glabāšanu un izmantošanu saskaņā ar likumu „Par arhīviem”. Ņemot vērā, ka Inspekcijas Pieminekļu dokumentācijas centra arhīvā glabājas dažādu laiku dokumenti – senākie datējami ar 19.gs. un dokumenti ar datējumu līdz mūsdienām, kuru hronoloģiskais dalījums ir saistīts ar kultūras pieminekļu uzskaites dokumentācijas komplektēšanas vēsturi, Projekta pielikuma 3.punkts nosaka Inspekcijas pakalpojuma – Inspekcijas arhīva dokumentu kopēšanas izmaksu diferencēšanu, ņemot vērā dokumentu arhīvisko vērtību un saglabātības pakāpi. Projekta pielikuma 4.punkts nosaka Inspekcijas arhīva dokumentu digitālo kopiju izgatavošanu (skenēšanu), elektronisko nosūtīšanu vai ierakstīšanu apmeklētāja datu nesējā.Projekts sagatavots saskaņā ar Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”, ievērojot principu, ka maksa par publisko pakalpojumu nepārsniedz Inspekcijas funkciju veikšanai nepieciešamo izdevumu apjomu. Inspekcijas cenas par publiskajiem maksas pakalpojumiem ir noteiktas tik augstas, cik lielas ir ar Inspekcijas publisko maksas pakalpojumu sniegšanu saistītās tiešās un netiešās izmaksas.Projekta 3.punkts nosaka, ka maksai par cenrāža 2.punktā minētajiem pakalpojumiem piemēro 50 % atlaidi šādām peronu grupām – politiski represētām personām, kā arī, ja pieprasītā informācija personai vai institūcijai nepieciešama bērna tiesību un interešu aizsardzībai – pēc pamatota iesnieguma saņemšanas.Projekta pielikumā (cenrādī) minētie pakalpojumi tiek sniegti, pildot valsts pārvaldes funkcijas:1) likuma „Par kultūras pieminekļu aizsardzību” 26.panta 9.punktā noteiktās Inspekcijas tiesības veikt kultūras pieminekļu, tajā skaitā to senlietu, kuras saskaņā ar šā likuma [7.panta](https://likumi.lv/doc.php?id=72551#p7) ceturtās daļas noteikumiem pieder valstij, kā arī mākslas un antikvāro priekšmetu ekspertīzi. No minētā izriet Inspekcijas pienākums veikt mākslas un antikvāro priekšmetu ekspertīzi un nepieciešamības gadījumā pēc personas lūguma veikt liela izmēra kultūras priekšmeta apskati tā atrašanās vietā;2) likuma „Par kultūras pieminekļu aizsardzību” 26.panta 12.punktā noteiktās Inspekcijas tiesības pēc personas lūguma izsniegt izziņu, kas apliecina, ka attiecīgo mākslas vai antikvāro priekšmetu izvešanai vai pagaidu izvešanai no Latvijas Republikas nav nepieciešama Valsts kultūras pieminekļu aizsardzības inspekcijas atļauja. No minētā izriet Inspekcijas pienākums izsniegt izziņas mākslas vai antikvāro priekšmetu izvešanai vai pagaidu izvešanai no Latvijas Republikas;3) likuma „Par kultūras pieminekļu aizsardzību” 12.panta pirmajā daļā noteiktais, ka: „Pieminekļu valsts uzskaite aptver pieminekļu apzināšanu un apsekošanu, to vēsturiskās, zinātniskās, mākslinieciskās, arhitektoniskās, arheoloģiskās, etnogrāfiskās vai citādas kultūras vērtības noteikšanu, to fiksāciju un izpēti, uzskaites dokumentu sagatavošanu, kā arī to iekļaušanu valsts informācijas sistēmā — valsts aizsargājamo kultūras pieminekļu reģistrā”, kā arī MK noteikumu Nr.916 4.3.apakšpunkts noteiktais, ka Inspekcija atbilstoši savai kompetencei nodrošina dokumentu uzkrāšanu, uzskaiti, glabāšanu un izmantošanu saskaņā ar likumu „Par arhīviem”. Saskaņā ar likuma „Par kultūras pieminekļu aizsardzību” 5.panta pirmo daļu Inspekcija īsteno valsts pārvaldi kultūras pieminekļu aizsardzībā un izmantošanā. Minētās funkcijas izpildē Inspekcijai jānodrošina, ka kultūras pieminekļu īpašnieki (valdītāji) ievēro šajā likumā noteiktās prasības kultūras pieminekļu izmantošanā un saglabāšanā, tostarp jānodrošina iespēja kultūras pieminekļu īpašniekiem (valdītājiem) saņemt Inspekcijas arhīva materiālus, kas izmantojami kultūrvēsturiskās (arhitektoniski - mākslinieciskās) inventarizācijas vai izpētes veikšanai kultūras piemineklī, vai kultūrvēsturiski vērtīgajā apbūvē un ir tās atjaunošanas/saglabāšanas un pārbūves būvprojekta izstrādes pamatojums.No minētā izriet Inspekcijas pienākums nodrošināt privātpersonām Inspekcijas Pieminekļu dokumentācijas centra arhīvā glabāto dokumentu pavairošanas iespējas.Līdz ar to saskaņā ar Pievienotās vērtības nodokļa likuma 3.panta astoto daļu pievienotās vērtības nodoklis attiecībā uz Projekta pielikumā (cenrādī) minētajiem pakalpojumiem nav piemērojams.Ministru kabineta 2010.gada 12.oktobra noteikumu Nr.972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” 4.punkts nosaka, ka tiesību aktos, saskaņā ar kuriem veicams maksājums valsts budžetā, ir jānosaka norēķinos ar valsts budžetu izmantojamie maksas pakalpojumu veidi. Lai nodrošinātu Inspekcijas publisko maksas pakalpojumu pieejamību sabiedrībai, Projekta 4.punkts paredz noteikt Inspekcijai tiesības iekasēt maksu par publiskajiem maksas pakalpojumiem: (a) ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē; (b) skaidrā naudā Inspekcijas kasē; (c) Inspekcijā ar maksājumu karti maksājumu karšu pieņemšanas terminālī vai citā alternatīvā sistēmā, ja Inspekcija vai starpniekinstitūcija to tehniski nodrošina.  |
| 3. |  Projekta izstrādē iesaistītās institūcijas |  Inspekcija, Kultūras ministrija. |
| 4. | Cita informācija |  Nav |

|  |
| --- |
|  II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Sabiedrības mērķgrupas, kuras tiesiskais regulējums ietekmē vai varētu ietekmēt | Ik gadu visas Inspekcijas pakalpojumus izmanto vairāk nekā 250 000 personas. Tostarp 2015.gadā – 350 Inspekcijas Pieminekļu dokumentācijas centra apmeklētāji, 135 izsniegtas izziņas. 2016.gadā 330 Inspekcijas Pieminekļu dokumentācijas centra apmeklētāji, 103 izsniegtas izziņas. Papildus tam vidēji gadā - 10 mākslas priekšmetu ekspertu izbraukuma pakalpojumu, 730 Inspekcijas arhīva dokumentu A4 kopiju (kopēšana), 1320 Inspekcijas arhīva dokumentu digitālo A4 kopiju (skenēšana). |
| Tiesiskā regulējuma ietekme uz tautsaimniecību un administratīvo slogu |  Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu cenām citās iestādēs, tādēļ Projektā noteiktais tiesiskais regulējums būtiski neietekmēs Inspekcijas pieejamību sabiedrībai. Projekts paredz atsevišķiem Inspekcijas sniegtajiem pakalpojumiem pazeminātu cenu noteiktām apmeklētāju grupām – politiski represētām personām, kā arī, ja pieprasītā informācija personai vai institūcijai nepieciešama bērna tiesību un interešu aizsardzībai – pēc pamatota iesnieguma saņemšanas. Iegūtie finanšu līdzekļi par Inspekcijas sniegtajiem publiskajiem maksas pakalpojumiem tiks izlietoti Inspekcijas sniegto publisko maksas pakalpojumu faktisko izmaksu segšanai. |
| Administratīvo izmaksu monetārs novērtējums |  Projekts šo jomu neskar. |
| Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (tūkst. *euro*) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 3 634 095 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 634 059 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 3 634 059 | 0 | 0 | 0 | 0 |
| 2.1. valsts pamatbudžets | 3 634 059 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts aprēķins sniegts Projekta sākotnējās ietekmes novērtējuma ziņojuma (anotācijas) 1.pielikumā „Valsts kultūras pieminekļu aizsardzības inspekcijas publiskā maksas pakalpojumu cenu kalkulācija” un 2.pielikumā „Valsts kultūras pieminekļu aizsardzības inspekcijas publiskā maksas pakalpojuma sniegšanā iesaistīto darbinieku izlietotais darba laiks un atalgojums”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2017.gadā finanšu resursi Inspekcijas izdevumu segšanai sastāda 3 634 059 *euro* apmērā, tajā skaitā ieņēmumi no Inspekcijas maksas pakalpojumiem un citi pašu ieņēmumi veido 11 674 *euro* (0,72 % no Inspekcijas resursiem izdevumu segšanai) un valsts budžeta dotācija no vispārējiem ieņēmumiem ir 3 622 358 *euro* (99,28 % no Inspekcijas resursiem izdevumu segšanai). Projektā noteiktās Inspekcijas publisko maksas pakalpojumu cenas cenrādī neveido esošo maksas pakalpojumu palielinājumu.2018.gadā finanšu resursi Inspekcijas izdevumu segšanai sastāda 3 383 569 *euro*, tajā skaitā dotācija 3 371 895 *euro* un pašu ieņēmumi 11 674 *euro*, 2019.gadā 2 383 569 *euro*, tajā skaitā dotācija 2 371 895 *euro*, tajā skaitā pašu ieņēmumi 11 674 *euro*. |

*Anotācijas IV, V un VI sadaļa – Projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. B.Zakevica

Valentinoviča 67229400

Baiba.Valentinovica@mantojums.lv